سید محمد امین شاہ

ولی کامل پیر سید محمد امین شاہ سلسلہ نقشبندیہ مجددیہ کے عظیم شیخ اور مادر زاد ولی تھے۔

ولادت
خواجہ خواجگان قطب الاقطاب حضرت پیر سید محمد امین شاہ ثانی رحمۃ اللہ تعالی علیہ آپ آلومہارشریف میں پیدا ہوئے آپ حضرت خواجہ خواجگان شمس الہند پیر   سید محمد چنن شاہ نوری دائم الحضوری کے اکلوتے صاحبزادے لخت جگر اور سجادہ نشین تھے

بیعت و خلافت
آپ نے ایک طویل عرصہ اپنے والد بزرگوار کے زیر سایہ گزارا ان سے تصوف اور طریقت کے اسرار کو بخوبی سیکھا۔آپ رحمۃ اللہ تعالی علیہ فرمایا کرتے تھے کہ حضرت سیدنا چنن شاہ نوری رحمۃ اللہ تعالی نے اپنےفیض کا کثیر حصہ آپ کو عطا کیا ہے

حسینی سادات
آپ کا شجرہ نسب حضرت پیر سید چنن شاہ رحمۃ اللہ تعالی علیہ سے ہوتا ہوا اور حضرت امام علی نقی سے جا کر ملتا ہے اور وہاں سے آپ حضرت امام حسین علیہ السلام کی اولاد میں سے ہیں سید ہونے کے ناطے آپ کو ہر جگہ پر انتہائی محبت اور عقیدت کی نظر سے دیکھا جاتا تھا , طبعیت میں جمال کا پہلو غالب تھا انسان دوستی بندہ پروری مہمان نوازی ان کا شاعر تھا , خشت کی بجائے عزیمت اور کرامت کی بجائے استقامت کو ترجیح دیتے تھے

استقامت اور کرامت
ایک مرتبہ سفر میں ایک شخص مسلسل تین ماہ آپ کے ساتھ رہا اور جاتے ہوئے کہنے لگا کہ میں نے آپ کے ہاں کشف و کرامات کا اثر نہیں دیکھا صرف مولویت دیکھی ہے آپ نے فرمایا کیا تو نے مجھے طریقت اور شریعت کے معاملات میں کوتاہی یا غفلت کرتے دیکھا ہے اس نے کہا نہیں آپ نے فرمایا دین پر استقامت نصیب ہو جائے تو یہ ہزار کرامت سے بہتر ہے

کرامت
لیکن دوسری جانب بچپن ہی سے علمی جذب میں آپ سے کرامات کا ظہور بھی ہوتا رہا آپ مادر زاد ولی تھے آپ اپنی والدہ کا دودھ آپ نے اس وقت تک نہیں پیا جب تک اپنے والد اور پیر بزرگوار حضرت پیر سید چنن شاہ نوری رحمۃ اللہ علیہ کی زبان مبارک چوس کا فیض حاصل نہ کر لیا آپ کی عمر جب تقریبا چھ سال کی تھی تو آپ نے ضد کی جامکے چیمہ کا میلہ لگتا ہے,اور میں نے گھوڑے پر سوار ہوکر وہاں جانا ہے آپ کی والدہ نے اکلوتے بیٹے ہونے کی وجہ سے اجازت نہ دیں کہ کہیں آپ گھوڑے سے گر نہ جائیں , آپ کو ایک مقامی کچی دیوار پر بیٹھ گئے اور اسے گھوڑسوار کی مانند ریڑھی ماری تو وہ دیوار دوڑنے لگیں گی اور جامکے چیمہ کی بیساکھی کے میلے میں پہنچ گئیں آپ کی یہ کرامت دیکھ کر وہاں کے سکھ مشرف بہ اسلام ہو کر آپ کے سلسلہ بیعت میں داخل ہو گئے اور جو اسلام داخل نہ ہوئے انہوں نے آپ کو اپنا گرو تسلیم کر لیا

شیخ المشائخ
آپ کی فقر و درویشی اس قدر بلند تھی کہ پیر سید جماعت علی شاہ علی پور سیداں 3سال متواتر عشاء پڑھ کر نکلتے اور تہجد حضرت خواجہ خواجگان پیر سید محمد امین شاہ رحمتہ اللہ علیہ کے ساتھ آلومہار میں ادا کرتے۔

چورہ شریف سے اکتساب فیض
ایک دفعہ آپ کے والد بزرگوار حضرت پیر چنن شاہ نوری آپ کو لے کر اور اپنے انتہائی پسندیدہ خلیفہ جناب خلیفہ محمد صدیق رحمۃ اللہ علیہ کو لے کر حضرت خواجہ خواجگان خواجہ نور محمد چوراھی رحمۃ اللہ تعالی علیہ کی بارگاہ میں حاضر ہوئے تو خواجہ نور محمد چوراھی نے حضرت صاحبزادہ پیر سید محمد امین شاہ صاحب جو اس وقت عمر میں چھوٹے تھے کو سینے سے لگایا اور فرمایا کہ حضرت آپ کے صاحبزادے کا ظرف بہت بلند ہے ان کو ہم نے تمام نقشبندیہ مجددیہ فیض جو ہے وہ منتقل کر دیا ہے۔

وفات
آپ 83 برس کی عمر میں 1913 میں  نماز فجر کے فرض ادا کرتے ہوئے آخری سجدہ میں واصل ہوئے آپ کا مزار پر انوار آلومہارشریف میں موجود ہے-

سجادہ نشین
آپ کے وصال کے بعد آپ کے بڑے صاحبزادے پیرسید محمد حسین شاہ مسند نشین اشراف سادات آلو مہار ہوۓ۔بہت ہی کمال کے خطیب اور شاعر تھے۔بوقت سجادہ نشینی آپ سیالکوٹ میں مجسٹریٹ کے عہدے پر فائز تھے۔آپ علی المتبت سید زادے تھے۔